Title: We come one
Description: On voli Nju. Ona ne voli Njega. Ona voli Nenada. Nenad ne voli nikoga. On živi u Njemačkoj, Ona živi u Hrvatskoj, rijetko se viđaju, a stalno su u kontaktu. Dnevno izmjene i do stotinjak SMS poruka, noću obaraju rekorde telefonskim razgovorima koji znaju trajati od sumraka do zore. Tako bi se otprilike mogla opisati ova neobična ljubavna priča, koja je zapravo pokušaj stvaranja ljubavne veze između dvoje "prijatelja", no tu je i treći "prijatelj", koji remeti situaciju. Priča puna emocija, uspona i padova, u jednom trenutku likovi su na vrhuncu sreće, sljedećeg trenutka na rubu plača. Dva mjeseca neprestane borbe mogli bi se opisati i kao "Priručnik kako osvojiti djevojku iz snova", s obzirom da je On iskoristio sve moguće ideje kako osvojiti Nju. A Ona je poput neosvojive utvrde s visokim zidovima na koje se nemoguće popeti. Ipak, poznato je da se upornost isplati, bez obzira kako male ili nikakve šanse bile.